Pentru a fixa policarbonatul compact pe o structură din metal, există două tipuri de suruburi similare cu cele utilizate la prinderea pe lemn: suruburi autoforante cu șaibă EPDM sau suruburi autoforante cu cap plat și șaibă de policarbonat.
Înainte de a fixa suruburile, este important să se realizeze găuri în placa de policarbonat cu un diametru cu 4-5 mm mai mare decât diametrul surubului, pentru a permite dilatarea plăcii în timpul verii și pentru a evita tensiunile care ar putea cauza smulgerea plăcii din suruburi.
O altă opțiune pentru fixarea plăcii de policarbonat este utilizarea sistemelor de prindere cu profile presoare din aluminiu, prevăzute cu garnituri EPDM. Este important să se țină cont că aceste profile presoare pot îmbina două plăci doar în dreptul unei grinzi de susținere.